Bulls klop Cheetahs, wen Wêreld-klubtienetoernooi | Maroela Media
Die Bulls met die Beachcombertrofee. (Foto: Organiseerders)
Vir baie van die spelers was hierdie rugbyformaat ŉ nuutjie, maar die intensiteit van die wedywering was deurgaans hoog – en die wedstryde het ook aan ondermeer ŉ hele aantal Superspelers die kans gebied om kontakrugby te speel terwyl die Springbokke in die toetsreeks met Frankryk gewikkel is.
Die Bulls se slot RG Snyman, wat vier weke na die wedstryd teen die Highlanders geskors is nadat hy met sy skouer eerste in ŉ losskrum ingestorm het, het sy terugkeer tot rugby in die toernooi gemaak.
Saam met hom was daar ondermeer manne soos Boom Prinsloo, Jannes Kirsten, André Wagner, Ivan van Zyl, Nick de Jager, Edgar Marutlulle, Shaun Adendorff en Tony Jantjies in die wenspan.
Die aanvanklike span wat deur die Cheetahs bekendgemaak is, het ook spelers oos ondermeer Charles Marais, Carl Wegner, Reniel Hugo, Rayno Benjamin en William Small-Smith ingesluit – duidelik met die doel om die manne bymekaar te bring met die oog op die Curriebekerreeks wat reeds op 21 Julie begin en met net twee Superwedstryde wat voorlê.
♦ Die Bulls het moontlik die voordeel gehad dat hulle, anders as die Cheetahs, ŉ makliker halfeind gehad het waarin hulle die Western Force met 33-14 geklop het. Die Cheetahs moes hard werk om die Atlantic Pacific Dragons met 17-14 uit te skakel.
Uitspeelwedstryde se uitslae –
Bulls 26 Harlequins 19
Bulls 33 Western Force 14
Bulls 26 Cheetahs 7
Was goeie oefening vir sekere spelers en alles begin maar klein. Ek het net bitter min toeskouers gesien. Hoop die toernooi was in sy geheel die moeite werd.
10 man rugby was nog altyd die bulle se sterkpunt